*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Μαρτίου 1988

που χορηγεί στο Λουξεμβούργο πιστώσεις που καταλογίζονται στο οικονομικό έτος 1988 για τη χορήγηση τροφίμων που προέρχονται από τα αποθέματα της παρεμβάσεως στους οργανισμούς που ορίζονται για τη διανομή τους στους απόρους της Κοινότητας

(88/145/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες που εφαρμόζονται στη χορήγηση των τροφίμων που προέρχονται από τα αποθέματα παρεμβάσεως στους απόρους της Κοινότητας (1),

τον κανονισμό (ΕΟΚ) αριθ. 3744/87 της Επιτροπής της 14ης Δεκεμβρίου 1987 περί λεπτομερειών εφαρμογής της χορηγήσεως τροφίμων που προέρχονται από τα αποθέματα παρεμβάσεως στους απόρους της Κοινότητας (2), και ιδίως το άρθρο 10,

τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 περί της αξίας της λογιστικής μονάδας και των συντελεστών μετατροπής που εφαρμόζονται για τους σκοπούς της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4), και ιδίως το άρθρο 2 παράγραφος 4,

Εκτιμώντας:

ότι, για να ευοδωθεί το σχέδιο χορηγήσεως των τροφίμων αυτών σ' αυτή την κατηγορία του πληθυσμού, σχέδιο που θα χρηματοδοτηθεί από τις πιστώσεις που είναι διαθέσιμες για το οικονομικό έτος 1988, είναι αναγκαίο να κατανεμηθούν οι πιστώσεις μεταξύ των κρατών μελών· ότι, για να διευκολυνθεί η ευόδωση του σχεδίου, θα πρέπει να προσδιορισθεί ο συντελεστής μετατροπής που θα χρησιμοποιηθεί για τη μετατροπή των ECU σε εθνικό νόμισμα, ώστε να αντικατοπτρίζει την οικονομική πραγματικότητα·

ότι είναι διαθέσιμα τα στατιστικά στοιχεία όσον αφορά τον αριθμό των απόρων σε κάθε κράτος μέλος·

ότι το Λουξεμβούργο ζήτησε, στις 4 Ιανουαρίου 1988, από την Επιτροπή να του επιτρέψει να αρχίσει τη δράση αυτή στο έδαφός του και υπέδειξε τις ποσότητες των προϊόντων που επιθυμεί να διανείμει· ότι η Επιτροπή, με την απόφαση 88/37/ΕΟΚ (5), χορήγησε μια πρώτη μερίδα πιστώσεων στο Λουξεμβούργο· ότι, στις 8 Φεβρουαρίου 1988, το Λουξεμβούργο έκανε αίτηση για περαιτέρω ενίσχυση, για να συνεχίσει αυτή τη δράση· ότι η Επιτροπή, με την απόφαση 88/132/ΕΟΚ (6), χορήγησε μια δεύτερη ομάδα πιστώσεων στο Λουξεμβούργο· ότι, στις 26 Φεβρουαρίου 1988, το Λουξεμβούργο έκανε αίτηση για τρίτη ενίσχυση, για να συνεχίσει αυτή τη δράση· ότι είναι επιθυμητό να αρχίσει από τώρα το σχέδιο λαμβάνοντας υπόψη κάθε περαιτέρω πίστωση, σύμφωνα με τις διατάξεις του άρθρου 4 παράγραφος 2 του κανονισμού (ΕΟΚ) αριθ. 3744/87 για την οριστική χορήγηση των πιστώσεων για την εφαρμογή αυτής της δράσης στο Λουξεμβούργο·

ότι η Επιτροπή, για την εκπόνηση της παρούσας απόφασης, έχει πάρει, σύμφωνα με τις διατάξεις του άρθρου 1 παράγραφος 4 του κανονισμού (ΕΟΚ) αριθ. 3744/87, τη γνώμη των κυριοτέρων οργανώσεων που γνωρίζουν καλά τα προβλήματα των απόρων της Κοινότητας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η πίστωση που αναφέρεται στο άρθρο 10 του κανονισμού (ΕΟΚ) αριθ. 3744/87 χορηγείται ως εξής:

Λουξεμβούργο: 100 000 ECU

Το ποσό αυτό θα μετατραπεί σε εθνικό νόμισμα με την ισοτιμία που εφαρμόζεται στις 4 Ιανουαρίου 1988 και δημοσιεύθηκε στην Επίσημη Εφημερίδα των Ευρωπαϊκών Κοινοτήτων, σειρά C.

2. Λαμβάνοντας υπόψη το ανώτατο όριο που αναφέρεται στην παράγραφο 1, οι ποσότητες των ακολούθων προϊόντων μπορούν να αποσυρθούν από την παρέμβαση για να διανεμηθούν στο Λουξεμβούργο:

- έως 30 τόνοι μαλακού σίτου,

- έως 20 τόνοι βουτύρου,

- έως 10 τόνοι βοείου κρέατος.

3. Οι αποσύρσεις που μνημονεύονται στην παράγραφο 2 μπορούν να πραγματοποιηθούν από τις 7 Ιανουαρίου 1988.

Άρθρο 2

Οι ποσότητες και οι πόροι που χορηγούνται στο Λουξεμβούργο με τις αποφάσεις της Επιτροπής 88/37/ΕΟΚ και 88/132/ΕΟΚ περιλαμβάνονται στην παρούσα απόφαση.

Άρθρο 3

Η παρούσα αποφάση απευθύνεται στα κράτη μέλη.

Εφαρμόζεται από τις 15 Δεκεμβρίου 1987.

Βρυξέλλες, 8 Μαρτίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 352 της 15. 12. 1987, σ. 1.

(2) ΕΕ αριθ. L 352 της 15. 12. 1987, σ. 33.

(3) ΕΕ αριθ. L 164 της 24. 6. 1987, σ. 1.

(4) ΕΕ αριθ. L 153 της 13. 6. 1987, σ. 1.

(5) ΕΕ αριθ. L 20 της 26. 1. 1988, σ. 35.

(6) ΕΕ αριθ. L 64 της 10. 3. 1988, σ. 33.